**REGULAMENT privind regimul finanţărilor nerambursabile alocate de la bugetul local pentru activităţi nonprofit de interes local**

**CAPITOLUL I - Dispoziţii generale**

**Scop şi definiţii**

Art. 1. Prezentul regulament are ca scop stabilirea principiilor, cadrului general şi a procedurii pentru atribuirea contractelor de finanţare nerambursabilă din fonduri publice, acordată din bugetul local al municipiului Bârlad.

 Art. 2. În înţelesul prezentului regulament, termenii şi expresiile de mai jos au următoarea semnificaţie: a) activitate generatoare de profit - activitatea care produce un profit în mod direct pentru o persoană juridică;

b) autoritate finanţatoare - Consiliul Local al Municipiului Bârlad;

c) beneficiar - solicitantul căruia i se atribuie contractul de finanţare nerambursabilă în urma aplicării procedurii selecţiei publice de proiecte;

d) cheltuieli eligibile - cheltuieli care pot fi luate în considerare pentru finanţarea nerambursabilă;

e) contract de finanţare nerambursabilă - contract încheiat, în condiţiile legii, între Municipiului Bârlad, în calitate de autoritate finanţatoare şi beneficiar;

f) finanţare nerambursabilă - alocaţie financiară directă din fonduri publice, în vederea desfăşurării de către persoane fizice sau persoane juridice fără scop patrimonial a unor activităţi nonprofit care să contribuie la realizarea unor acţiuni sau programe de interes public la nivelul municipiului Bârlad ;

g) fonduri publice - sume alocate din bugetul local de către Consiliul Local al municipiului Bârlad;

h) solicitant - orice persoană fizică sau juridică fără scop patrimonial care depune o propunere de proiect

Art. 3. Solicitanţii trebuie să fie persoane juridice fără scop patrimonial, asociaţii sau fundaţii constituite conform legii sau culte religioase recunoscute conform legii.

**Domeniu de aplicare**

Art. 4. Prevederile prezentului regulament se aplică pentru atribuirea oricărui contract de finanţare nerambursabilă de la bugetul local al municipiului Bârlad.

 Art. 5. Categoriile de proiecte pentru care se aplică prezentul regulament sunt pentru următoarele tipuri de activităţi:

* Activități de cultură (Anexa 1);
* Activități de tineret (Anexa 2);
* Activități cu specific social (Anexa 3);
* Activități sportive (Anexa 4);
* Activitati de mediu (Anexa 5)
* Activități aparținând cultelor religioase[[1]](#footnote-1) (Anexa 6).

Art.6. Finanţările nerambursabile nu se acordă pentru activităţi generatoare de profit şi nici pentru activităţi din domeniile reglementate de Legea nr.182/2002 privind protecţia informaţiilor clasificate, cu modificările ulterioare.

Art.7 Potrivit dispoziţiilor prezentului regulament, constituit în baza Legii 350/2005, nu se acordă finanţări nerambursabile pentru activităţi ce presupun dezvoltarea infrastructurii solicitantului, cu excepţia cazului proiectelor pentru „Culte religioase” în care se aplică prevederile Ordonanței 82/2001, a H.G. 1470/2002 și a H.G. 1273/2005 si nici pentru cheltuieli care se constituie, intr-o forma sau alta, in remuneratie pentru membri organizatie.

Art. 8. Principiile care stau la baza atribuirii contractelor de finanţare nerambursabilă sunt:

a) *libera concurenţă*, respectiv asigurarea condiţiilor pentru ca persoana juridică ce desfăşoară activităţi nonprofit sau institutia publică să aibă dreptul de a deveni, în condiţiile legii, beneficiar;

b) *eficacitatea utilizării fondurilor publice*, respectiv folosirea sistemului concurenţial şi a criteriilor care să facă posibilă evaluarea propunerilor şi a specificaţiilor tehnice şi financiare pentru atribuirea contractului de finanţare nerambursabilă;

c) *transparenţa*, respectiv punerea la dispoziţie tuturor celor interesaţi a informaţiilor referitoare la aplicarea procedurii pentru atribuirea contractului de finanţare nerambursabilă;

d) *tratamentul egal*, respectiv aplicarea în mod nediscriminatoriu a criteriilor de selecţie şi a criteriilor pentru atribuirea contractului de finanţare nerambursabilă, astfel încât orice persoană fizică sau juridică ce desfăşoară activităţi nonprofit sau să aibă şanse egale de a i se atribui contractul respectiv;

e) *excluderea cumulului*, în sensul ca aceeaşi activitate urmărind realizarea unui interes general, regional sau local nu poate beneficia de atribuirea mai multor contracte de finanţare nerambursabilă de la aceeaşi autoritate finanţatoare;

f) *neretroactivitatea*, respectiv excluderea posibilităţii destinării fondurilor nerambursabile unei activităţi a cărei executare a fost deja începuta sau finalizată la data încheierii contractului de finanţare;

g) *cofinanţarea*, în sensul că finanţările nerambursabile trebuie însoţite de o contribuţie de minimum 10% din valoarea totală a finanţării din partea beneficiarului;

h) *anualitatea*, în sensul derulării întregii proceduri de finanţare în cadrul anului calendaristic în care s-a acordat finanţarea nerambursabilă din bugetul local.

Art. 9. Finanţarea se acordă pentru acoperirea parţială sau integrală a unui program ori proiect în baza unui contract încheiat între părţi.

 Art. 10. Comisia de selecţie şi evaluare poate decide, înainte de procesul de jurizare, în funcţie de suma alocată pentru finanţări nerambursabile la nivelul unui exerciţiu bugetar, cu privire la numărul maxim de proiecte finanţabile.

Art. 11. Pentru aceeaşi activitate nonprofit un beneficiar nu poate contracta decât o singură finanţare nerambursabilă în decursul unui an fiscal.

Art. 12. În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la autoritatea finanţatoare, nivelul finanţării nu poate depăşi o treime din totalul fondurilor publice alocate programelor aprobate anual în bugetul autorităţii finanţatoare.

**Prevederi bugetare**

Art. 13. Programele şi proiectele de interes public vor fi selecţionate pentru finanţare în cadrul limitelor unui fond anual aprobat de către Consiliul local al municipiului Bârlad, stabilit potrivit prevederilor legale referitoare la elaborarea, aprobarea, executarea şi raportarea bugetului local.

**Informarea publică şi transparenţa decizională**

Art. 14. Procedurile de planificare şi executare a plafoanelor de cheltuieli privind finanţările nerambursabile, desemnarea membrilor comisiei de evaluare şi selectionare, procedurile de atribuire a contractelor de finanţare nerambursabilă, contractele de finanţare nerambursabilă semnate de autoritatea finanţatoare cu beneficiarii, precum şi rapoartele de execuţie bugetară privind finanţările nerambursabile, constituie informaţii de interes public, potrivit dispoziţiilor Legii 544/2001 privind liberul acces la informaţiile de interes public.

**Capitolul II** – **Procedura de solicitare a finanţării**

Art. 15. Atribuirea contractelor de finanţare nerambursabilă se face pe baza selecţiei de proiecte, procedură care permite atribuirea unui contract de finanţare nerambursabilă din fonduri publice, prin selectarea acestuia de către o comisie, cu respectarea principiilor prevăzute la art.7.

Art. 16. Anual va exista o singură sesiune de selecţie a proiectelor pentru anul bugetar următor. În cazuri excepționale, se poate suplimenta cu încă o sesiune de selecție.

Art. 17. Procedura de selecţie de proiecte, organizată de Primăria şi Consiliul Local Bârlad va cuprinde următoarele etape:

a) publicarea programului anual pentru acordarea finanţărilor nerambursabile;

b) publicarea anunţului de participare conform Legii 350/2005, a termenului limită de depunere şi a întregii documentaţii necesare (şi pe portalul primăriei la adresa: www.primariabarlad.ro );

c) depunerea proiectelor;

d) verificarea eligibilităţii, înregistrării şi a îndeplinirii criteriilor referitoare la capacitatea tehnică şi financiară;

e) evaluarea propunerilor de proiecte;

f) comunicarea rezultatelor;

g) înaintarea proiectelor evaluate spre aprobarea Consiliului Local;

h) încheierea contractului sau contractelor de finanţare nerambursabilă;

i) publicarea anunţului de atribuire a contractului sau contractelor de finanţare nerambursabilă (pe portalul primăriei la adresa [www.primariabarlad.ro](http://www.primariabarlad.ro)).

Art. 18. Propunerea de proiect, redactată în limba română, are caracter ferm şi obligatoriu din punct de vedere al conţinutului şi trebuie să fie semnată, pe propria răspundere, de către solicitant sau de către o persoană împuternicită legal de acesta.

Art. 19. Bugetul proiectului va fi prezentat exclusiv în lei (RON) şi va rămâne ferm pe toată durata de îndeplinire a contractului de finanţare nerambursabilă.

Art. 20. În vederea organizării competiţiei de selecţionare a proiectelor de finanţare nerambursabilă, documentaţiile prevăzute la Art. 20 din Regulament se vor depune în termenul stabilit de către autoritatea finanţatoare prin anunţul de participare.

Art. 21. Documentaţia solicitanţilor va conţine următoarele acte:

a) proiectul propriu-zis, redactat în limba română;

b) formularul de solicitare a finanţării;

c) bugetul de venituri şi cheltuieli al programului/proiectului;

d) actul constitutiv, statutul şi certificatul de înregistrare fiscală, actele doveditoare ale sediului organizaţiei solicitante şi actele adiţionale, după caz (în copie);

e) extras de cont emis de către o instituţie bancară prin care să se confirme numărul de cont al solicitantului, menţionat în cererea de finanţare;

f) declaraţia pe proprie răspundere;

g) declaraţia de imparţialitate a beneficiarului;

h) situaţiile financiare anuale la data de 31 decembrie a anului precedent, înregistrate la administraţia finanţelor publice a municipiului Bârlad; în cazul în care acestea nu sunt finalizate, se vor depune situaţiile aferente exerciţiului financiar anterior;

i) documente privind colaborarea sau parteneriatul cu alte consilii locale sau cu organizaţii guvernamentale şi neguvernamentale, dacă este cazul;

j) calendarul competițional anual etapizat (local, județean, național)[[2]](#footnote-2)

k) alte documente considerate relevante de către aplicant.

**Capitolul III - Criteriile de acordare a finanţărilor nerambursabile**

Art. 22. Vor fi supuse evaluării numai solicitările care întrunesc următoarele criterii generale de selecţionare:

a) programele şi proiectele sunt de interes public local;

b) este dovedită capacitatea organizatorică şi funcţională a beneficiarului finanţării.

Art. 23. Nu sunt selecţionate programele sau proiectele aflate în una dintre următoarele situaţii:

(1) a) documentaţia prezentată este incompletă şi nu respectă prevederile art. 17 şi art. 21 din Regulament;

b) au conturile bancare blocate;

c) solicitanţii nu au respectat un contract de finanţare anterior încheiat cu Primăria și Consiliul Local Bârlad (în acest caz le va fi suspendat dreptul de a participa la atribuirea de finanţare pe o perioada de un an de zile);

d) solicitanţii au prezentat declaraţii inexacte la sesiunea anterioară;

e) solicitanţii nu şi-au îndeplinit obligaţiile de plată exigibile a impozitelor, taxelor şi contribuţiilor către bugetul stat, bugetul local, precum şi bugetul asigurărilor sociale de stat;

f) furnizează informaţii false în documentele prezentate;

g) face obiectul unei proceduri de dizolvare sau de lichidare ori se afla deja în stare de dizolvare sau de lichidare, în conformitate cu prevederile legale în vigoare;

h) solicitanţii nu au prevazut în statutul organizaţiei activitatea corespunzatoare domeniului la care doresc să participe;- ok

i) solicitanții care se află în litigiu cu Primăria și Consiliul Local Bârlad;

j) solicitantii nu au sediul/domiciliul sau filială în Municipiul Bârlad.

(2) Comisia de selecţie şi evaluare are dreptul să ceară solicitanţilor prezentarea de documente suplimentare care dovedesc eligibilitatea în sensul prevederilor alin. (1).

(3) Dispoziţiile privind capacitatea tehnică şi economico-financiară a solicitanţilor se completează cu prevederile legale în vigoare cu privire la alocarea de finanţări nerambursabile.

**Capitolul IV – Organizarea şi funcţionarea comisiei de evaluare şi selecţionare**

Art. 24. Evaluarea şi selecţionarea solicitărilor se va face de către comisia de evaluare şi selecţionare.

Art.25. Comisia de evaluare şi selecționare va fi formată din trei consilieri locali, patru reprezentanți ai executivului și un secretar, desemnat din cadrul Direcției Economice; aprobarea componenței comisiei va fi făcută prin Hotărâre de Consiliu Local. Comisia este legal întrunită în prezenţa a jumătate plus unu din membri.

Art. 26. Şedinţele comisiei sunt conduse de un preşedinte. Secretarul va asigura convocarea și prezența membrilor Comisiei.

Art. 27. Comisia hotărăşte prin votul majorităţii simple a membrilor.

**Capitolul V – Procedura evaluării şi selecţionării proiectelor**

Art. 28. Documentaţiile de solicitare a finanţării vor fi comunicate, pe măsura înregistrării, secretariatului comisiei de evaluare şi selecţionare. Secretariatul comisiei nu va accepta documentaţiile înregistrate după termenul limită corespunzător sesiunii de finanţare. Acestea vor fi returnate solicitantului.

Art. 29. Documentaţia de solicitare a finanţării este analizată de către membrii comisiei de evaluare şi selecţionare în termenul stabilit prin anunţul de participare şi va fi notată potrivit criteriilor de evaluare.

Art. 30. (1) Comisia de evaluare şi selecţionare înaintează Direcției Economice procesul verbal de stabilire a proiectelor câştigătoare la procedura de selecţie si de propunere a sumelor allocate fiecarui proiect eligibil ( care a intrunit peste minim 60 de puncta ) în vederea întocmirii proiectului de hotărâre de consiliu privind alocarea sumelor din bugetul local.

 **(2) Modul de alocare a sumelor disponibile in buget:**

 **Total suma bugetata pe sectiune: (numar proiecte eligibile x punctaj maxim pe care il poate**

 **obtine un proiect) = valoare 1 punct**

 **Suma acordata = punctaj obtinut x valoare 1 punct.**

**(3)In cazul in care pentru o sectiune este eligibil (dupa a doua sesiune) un singur proiect, atunci se va acorda valoarea sumei solicitate,fara a depasi suma alocata in buget.**

**(4)Daca in cadrul unui proiect sunt mai multe activitati pentru care se solicita sprijin financiar de la Consiliul Local , atunci comisia de evaluarae pentru acordarea de finantari nerambursabile isi rezerva dreptul de a aporoba selectiv una sau mai multe activitati care urmeaza a fi finantate in functie de impactul acestora asupra comunitatii locale.**

Art. 31. În termen de maxim 30 zile de la data încheierii selecţiei, secretarul comisiei comunică aplicanţilor rezultatul selecţiei, precum şi fondurile propuse a fi alocate.

Art. 32. Toate proiectele selectate ca fiind eligibile sunt supuse evaluării pe baza următoarelor criterii specifice de evaluare:[[3]](#footnote-3)

1. Nevoia și relevanța proiectului – măsura în care proiectul identifică o nevoie/oportunitate clară, importantă, urgentă/actuală. 10p
2. Fezabilitatea proiectului: 20p
* rezultate și impact social;
* relevanța activităților la realizarea obiectivelor și îndeplinirea rezultatelor în perioada prevăzută.
1. Sustenabilitatea proiectului – măsura în care proiectul are efecte durabile și prevede măsuri de gestionare a riscurilor interne/externe. 10p
2. Continuitatea proiectelor aflate deja în derulare (este valabil și pentru lucrări de infrastructură aflate în derulare) 10p
3. Buget și eficacitatea costurilor: 20p
* măsura în care bugetul este întocmit realist, corect și acoperă în mod eficient necesitățile proiectului;
* măsura în care solicitantul asigură și alte surse de venit pentru finanțarea proiectului;
1. Vizibilitatea proiectului – metode de promovare și diseminare. 10p
2. Proiectele care implică restaurarea/consolidarea clădirilor monument istoric 10p
3. Proiecte cu finantare europeana in derulare 10p

**Capitolul VI – Încheierea contractului de finanţare**

Art. 33. Contractul se încheie între Municipiul Bârlad şi solicitantul selecţionat, în termen de maxim 30 de zile de la data comunicării în presa locală şi pe site-ul Primăriei Municipiului Bârlad al rezultatului sesiunii de selecţie a proiectelor.

Art. 34. La contract se vor anexa formularul de solicitare a finanţării precum şi bugetul de venituri şi cheltuieli al programului/proiectului şi certificatele de atestare fiscală din care să rezulte că solicitantul nu are datorii către bugetele de stat şi local.

**Capitolul VII – Procedura privind derularea contractului de finaţare**

Art. 35. Cheltuielile eligibile vor putea fi finanţate în baza unui contract de finanţare nerambursabilă numai în măsura în care au fost considerate justificate şi oportune de către Comisia de evaluare şi selecţie.

Art. 36. Autoritatea finanţatoare şi beneficiarul pot stabili în contractul de finanţare nerambursabilă ca plăţile către beneficiar să se facă în tranşe, în raport cu faza proiectului şi cheltuielile aferente, în funcţie de evaluarea posibilelor riscuri financiare, durata şi evoluţia în timp a activităţii finanţate ori de costurile interne de organizare şi funcţionare ale beneficiarului.

Art. 37. Cu excepţia primei tranşe, finanţarea pentru o tranşă aferentă unei etape următoare a programului sau proiectului se acordă numai după justificarea utilizării tranşei anterioare prin depunerea rapoartelor intermediare şi a documentelor justificative.

**Capitolul VIII – Procedura de raportare şi control**

Art. 38. Pe parcursul derulării contractului, solicitanţii care au primit finanţare au obligaţia să prezinte Direcției Economice din cadrul Primăriei Municipiului Bârlad următoarele raportări:

- raportări intermediare: vor fi depuse înainte de solicitarea oricărei tranşe intermediare, în vederea justificării tranşei anterioare;

- raportare finală: depusă în termen de 15 zile de la încheierea activităţii şi va cuprinde obligatoriu justificarea cheltuielilor la nivelul întregului proiect cuprizând atât finanţarea proprie cât şi contribuţia Consiliului Local.

Art.39. Proiectele/programele pentru care nu s-au depus rapoartele finale în termenul stabilit prin contract nu vor obţine decontarea tranşei finale şi vor urma procedurile specifice.

Art.40. Comisia de evaluare şi selectie va stabili durata contractelor de finanţare astfel încât să asigure derularea procesului de finanţare a contractului şi de decontare a ultimei tranşe în anul calendaristic în care s-a acordat finanţarea.

Art.41. Pentru justificarea cheltuielilor efectuate, se vor prezenta următoarele documente:

* pentru decontarea cheltuielilor de închiriere: contract de închiriere, factură fiscală, chitanţă/ordin de plată/dispoziţie de plată în copie, extras de cont cu viza băncii;
* pentru decontarea cheltuielilor privind consultanţa de specialitate, fond premiere: document justificativ privind existenta obligaţiei de plată, factura fiscală (unde e cazul), chitanţă /ordin de plată/ stat de plată semnat de reprezentanţii legali ai beneficiarului, tabel nominal cu datele de identificare şi semnătura primitorului premiilor, în copie;
* pentru decontarea cheltuielilor privind situațiile de lucrări: **factură cu deviz de lucrări;**
* pentru decontarea cheltuielilor care se înscriu în categoria alte cheltuieli: factura fiscală, bilet transport CFR, autocar, în copie.

Art.42. Autoritatea finanţatoare îşi rezervă dreptul de a face verificări, atât în perioada derulării contractului de finanţare nerambursabilă, cât şi ulterior validării raportului final.

Art.43. Contractele de finanţare nerambursabile vor prevedea, sub sancţiunea nulităţii, calitatea Biroului Audit din cadrul Primariei de a exercita controlul financiar asupra derularii activităţii nonprofit finanţate din fondurile publice.

Art.44. Regimul de gestionare a sumelor finanţate şi controlul financiar se realizează în conditiile legii. Auditarea sumelor utilizate se va face de către compartimentele de specialitate/auditorii independenţi/comisii de evaluare. Dosarul complet conţinând raportul final al proiectului trebuie păstrat timp de cinci ani în arhiva aplicantului pentru un eventual audit ulterior.

**ATENȚIE!!! Activitățile proiectului trebuie finalizate până la cel târziu data de 15 decembrie a fiecărui an. Depunerea rapoartelor finale trebuie depuse în cel mai scurt timp de la finalizare, astfel încât validarea plăților de către finanțator să se încadreze în anul bugetar în curs .**

**Capitolul IX - Sancţiuni**

Art.45. Contractele de finanţare pot fi reziliate de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit din culpă obligaţiile contractuale. Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzatoare a uneia sau mai multor obligaţii contractuale.

Art.46. În cazul rezilierii contractului ca urmare a neîndeplinirii clauzelor contractuale din culpă, beneficiarul finanţării este obligat în termen de 15 zile să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.

Art.47. Pentru sumele restituite ca urmare a rezilierii contractului din culpa beneficiarilor finanţării, aceştia datorează dobânzi şi penalităţi de întârziere, conform legislaţiei privind colectarea creanţelor bugetare, care se constituie în venituri ale bugetului local.

Art.48. Nerespectarea termenelor şi a prevederilor din contract duce la pierderea tranşei finale precum şi la interzicerea participării pentru obţinerea finanţării în următorul an.

**Capitolul X - Dispoziţii finale**

**Art.49. Orice comunicare, solicitare, informare, notificare în legatură cu procedura de selecţie sau derularea contractelor de finanţare se va transmite de către solicitanţii finanţării sub forma de document scris la Registratura Primăriei Bârlad, cam. 10.**

Art.50. Prezentul regulament se completează cu prevederile legale în vigoare.

Art. 51. Anexele următoare fac parte integrantă din prezentul regulament.

**ANEXA 1: Activități de cultură**

**Obiectivele programului pentru domeniul cultură:**

**Obiective generale:**

* stimularea implicării sectorului neguvernamental în valorificarea și promovarea potențialului cultural al municipiului Bârlad;
* stimularea participării locuitorilor municipiului Bârlad la viaţa culturală, prin diversificarea ofertei culturale.

**Obiective specifice:**

- creşterea accesului cetăţenilor la actul cultural;

- sprijinirea tinerelor talente;

- organizarea unor evenimente culturale inovatoare, inedite, realizate în spaţii alternative;

- promovarea cooperării culturale la nivel local, național, internațional;

- păstrarea şi promovarea patrimoniului şi tradiţiei culturale;

- menţinerea caracterului multicultural specific Bârladului;

- promovarea valorilor culturale locale în circuitul cultural naţional, regional şi internaţional;

- creşterea gradului de consum a culturii scrise şi dezvoltarea posibilităţii de autoexprimare;

- creşterea gradului de implicare a cetăţenilor în muzică, dans, teatru, arte vizuale şi arte plastice;

- creşterea nivelului de informare cu privire la valorile tradiţiei, istoriei, ştiinţei şi artei locale.

**Tipuri de activități finanțabile:**

- organizarea de simpozioane, dezbateri şi întâlniri cu personalităţi ştiinţifice şi culturale;

- organizarea de expoziţii de artă, de carte, istorice, numismatice, filatelice, documentare;

- punerea în scenă sau prezentarea unor spectacole de teatru, muzică, dans, film, interdisciplinare sau pluridisciplinare;

- editarea de cărţi şi publicaţii;

- organizarea de concerte, festivaluri, alte manifestări culturale;

- consolidarea sau restaurarea de monumente conform Legii 422/2001 – legea monumentelor istorice;

- punerea în scenă a unor spectacole de teatru, etc.

**ANEXA 2: Activități de tineret**

În acord cu prevederile Legii Tinerilor nr. 350/2006, Primăria şi Consiliul local al Municipiului Bârlad consideră importantă şi oportună sprijinirea tinerilor şi iniţiativelor acestora pentru a deveni cetăţeni activi în procesul de dezvoltare a comunităţii locale.

**Obiective**

**Obiective generale:**

* stimularea implicării tinerilor în viața comunitară

**Obiective specifice:**

- Creşterea gradului de consum al culturii scrise şi dezvoltarea posibilităţii de autoexprimare a tinerilor; - - Creşterea gradului de implicare a tinerilor în activităţi de promovare a artelor

- Creşterea nivelului de informare a tinerilor cu privire la valorile tradiţiei, istoriei, ştiinţei şi artei locale, naţionale şi universale;

- Creşterea capacităţii de relaţionare a tinerilor din cadrul unităţilor de învăţământ;

- Creşterea implicării tinerilor în organizarea de proiecte şi activităţi extracurriculare, cum ar fi cele de protejare a naturii şi a unui mediu urban sănătos;

- Intensificarea relaţiilor de parteneriat dintre instituţiile de învăţământ şi alţi actori sociali;

- Creşterea gradului de informare şi sensibilizare asupra vieţii comunităţii şi dezvoltarea unei atitudini civice a tinerilor;

- Promovarea ideii de voluntariat în rândul tinerilor şi creşterea numărului de voluntari;

- Conştientizarea necesităţii de implicare în procesul de luare a deciziilor în rândul tinerilor;

- Facilitarea accesului tinerilor la servicii de consultanţă în vederea dezvoltării spiritului antreprenorial şi a dezvoltării carierei;

- Îmbunătăţirea nivelului de informare şi educaţie a tinerilor asupra normelor şi principiilor de îngrijire a sănătăţii, prevenirea şi reducerea consumului de droguri în rândul tinerilor;

- Creşterea gradului de informare şi educare a tinerilor privind beneficiile mişcării, a practicării sportului, planificarea familială;

- Dezvoltarea parteneriatului între organizaţiile de tineret la nivel local, naţional şi internaţional;

- Dezvoltarea paletei de servicii pentru petrecerea timpului liber al tinerilor din municipiul Bârlad etc.

**Tipuri de activități finanțabile:**

* toate tipurile de activități care duc la îndeplinirea obiectivelor specifice mai sus enumerate.

**ANEXA 3: Activități cu specific social**

**Obiective:**

**Obiective generale**:

* stimularea implicării bârlădenilor în acțiuni sociale, dedicate categoriilor vulnerabile

**Obiective specifice:**

* sprijinirea implicării în acțiuni destinate copiilor, tinerilor și bătrânilor din medii defavorizate;
* prevenirea violenței în familie;
* îmbunătățirea calității vieții persoanelor cu dizabilități și a celor cu handicap etc.
* elaborarea de programe de combatere a consumului de droguri, programe de planning familial.

**Tipuri de activități finanțabile:**

- acţiuni de informare, conştientizare şi sensibilizare socială;

- campanii de promovare a sănătăţii (antitutun, antialcool, antidrog);

- campanii de informare şi educaţie a tinerilor asupra normelor şi regulilor fundamentale de igienă (personală, alimentară şi nutriţională, a mediului, etc.) precum şi asupra îmbolnăvirilor datorate igienei deficitare;

- campanii de informare şi educare a tinerilor privind planificarea familială,

- măsuri şi acţiuni de sprijin în vederea menţinerii în comunitate a persoanelor aflate în dificultate/ a categoriilor vulnerabile;

- activităţi şi servicii de consiliere pentru eradicarea violenţei în familie;

- măsuri şi activităţi de organizare şi dezvoltare comunitară în plan social pentru încurajarea participării şi solidarităţii sociale;

- orice alte măsuri şi acţiuni care au drept scop prevenirea sau limitarea unor situaţii de dificultate ori vulnerabilitate, care pot duce la marginalizare sau excluziune socială etc.

**Anexa 4: Activități sportive**

În conformitate cu Legea Educației Fizice și Sportului nr. 69/2000, Primăria și Consiliul Local Bârlad propun următoarele obiective:

**Obiective generale:**

* dezvoltarea activității sportive pe plan local;
* asigurarea, la nivel sportiv, a reprezentării municipiului Bârlad pe plan național și/sau internațional;
* încurajarea performanțelor sportive.

**Obiective specifice:**

* valorificarea aptitudinilor individuale ale sportivilor din municipiul Bârlad într-un sistem organizat de selecţie, pregătire şi competiţie, care să asigure autodepăşirea continuă şi obţinerea de rezultate bune la concursuri naţionale şi internaţionale;

Precizări specifice: beneficiarii acestui program vor fi sportivi legitimați în cadrul unei federații ce organizează campionate interne în sezoane regulate.

**Tipuri de acțiuni finanțabile (acțiuni voluntare):**

* acțiuni de susținere a disciplinelor şi a probelor sportive, în funcţie de tradiţia şi de gradul de dezvoltare a fiecăreia la nivel judeţean, naţional şi internaţional;
* acțiuni de susținere a activităţii de performanţă la nivelul copiilor şi juniorilor;
* acțiuni de perfecţionare a sistemelor de selecţie, pregătire şi competiţionale pentru fiecare ramură de sport.

**ANEXA 5: Activități de mediu**

**Obiective**

**Obiective generale:**

* stimularea implicării bârlădenilor în acțiuni privind protecția mediului înconjurător.

**Obiective specifice:**

* susținerea și promovarea protecției mediului prin utilizarea unor mijloace de transport ecologice;
* dezvoltarea spiritului civic și ecologic urban prin activități de voluntariat;
* conservarea și protecția resurselor naturale;
* îmbunătățirea gradului colectării selective a deșeurilor;
* igienizarea/înfrumusețarea spațiului public;

**Tipuri de activități finanțabile:**

* organizarea de activități educative cu tematică de mediu pentru copii, tineri și adulți;
* organizarea de activități/evenimente cu impact măsurabil: expoziții, concursuri, seminarii, instruiri, conferințe cu specialiști de mediu;
* elaborarea de materiale informative și de promovare (pliante, broșuri, afișe, cataloage, etc) în cazul în care materialele sunt o componentă a proiectului;
* plantări, igienizări, amenajări de spații verzi pe domeniul public al municipiului Bârlad (cu avizul administratorului domeniului public);
* campanii de conștientizare privind importanța conservării și protejării resurselor naturale
* campanii de conștientizare derulate in mass media pe tematică eligibilă în cazul în care acestea sunt o componentă a proiectului;
* acțiuni de promovare a transportului alternativ: mersul pe jos, cu bicicleta, folosirea mijloacelor de transport în comun, inclusiv a copiilor în vederea cunoașterii semnelor de circulație.

**ANEXA 6: Activități aparținând cultelor religioase**

SCOP ŞI DEFINIŢII:

Prezenta anexă are ca scop stabilirea cadrului general şi a procedurii de atribuire a unor forme de sprijin financiar de la bugetul local al municipiului Bârlad pentru unităţile de cult aparţinând cultelor religioase recunoscute din România.

Reglementările legale în vigoare pe baza cărora a fost elaborată prezenta anexă a Regulamentului sunt:

- O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificările şi completările ulterioare;

- H.G.nr.1470/2002 privind aprobarea Normelor metodologice pentru aplicarea prevederilor O.G. nr. 82/2001, cu modificările şi completările ulterioare;

- H.G. 1273/2005 pentru aprobarea Programului Național ”Lăcașurile de cult – centre spirituale ale comunității”.

În înțelesul prezentei anexe a Regulamentului, următoarea sintagmă se definește astfel:

Lăcaş de cult – imobil în care se oficiază servicii religioase sau care deserveşte acestui scop, respectiv: biserică, templu, casă de rugăciune, moschee, geamie, sinagoga, casă de adunare, capelă, ansamblu monahal, clopotniţă, arhondaric, trapeză, paraclis, chilie şi alte clădiri şi dependinţe asimilate acestora;

DOMENIUL DE APLICARE:

Prevederile prezentului regulament se aplică pentru alocarea unor forme de sprijin financiar de la bugetul local al muncipiuluiBârlad

Sprijinul financiar se poate acorda pentru completarea fondurilor proprii ale unităţilor de cult destinate:

a. Întreţinerii şi funcţionării unităţilor de cult;

b. Construirii, în condiţiile aprobării documentaţiilor tehnico-economice potrivit reglementărilor în vigoare, precum şi reparării lăcaşurilor de cult;

c. Conservării şi întreţinerii bunurilor de patrimoniu aparţind cultelor religioase;

d. Desfăşurării unor activităţi de asistenţă socială şi medicală ale unităţilor de cult;

e. Amenajării şi întreţinerii muzeelor cultural-religioase;

f. Construirii, amenajării şi reparării clădirilor având destinaţia de aşezăminte de asistenţă socială şi medicală ale unităţilor de cult;

g. Construirii şi reparării sediilor administrative ale eparhiilor sau ale centrelor de cult.

Sprijinul financiar alocat de la bugetul local al municipiului Bârlad se acordă pe baza următoarelor documente :

a. cerere-tip - formular de solicitare de sprijin financiar de la Consiliul local al munIcipiului Bârlad pentru unităţile de cult aparţinând cultelor religioase recunoscute în România;

 b. devizul de lucrări, la preţuri actualizate şi potrivit reglementărilor în vigoare privind taxa pe valoare adăugată, pentru lucrările rămase de executat, datat pe anul în curs;

c. copie de pe autorizaţia de construire pentru reparaţii capitale şi construcţii noi, eliberată potrivit Legii 50/1991 privind autorizarea executării lucrărilor de construcţii, republicată, cu modificările şi completările ulterioare;

d. în cazul solicitărilor privind asistenţa socială, se va depune proiectul acţiunii respective, inclusiv devizul aferent; documentaţia va fi înaintată Direcţiei de Asistenţă Socială, din cadrul Primăriei Bârlad, cu respectarea legislaţiei în vigoare;

e. copie a certificatului de înregistrare fiscală;

f. adeverinţă certificată de bancă sau copia unui extras bancar, conform cu originalul, prin care este precizat codul IBAN al unităţii de cult solicitante;

g. declaraţia pe propria răspundere a solicitantului;

h. declarația de imparțialitate a beneficiarului;

i.. certificate fiscale care să ateste că solicitantul nu are datorii la bugetul de stat şi local, în anul fiscal anterior depunerii cererii de sprijin financiar.

**Condițiile de eligibilitate** sunt cele stipulate în prezentul Regulament.

**Evaluarea și selecția cererilor** se va face de către Comisia pentru Evaluare și Selecționare, constituită prin Hotărâre de Consiliu Local Municipal, în baza criteriilor de eligibilitate și a criteriilor de specifice de evaluare stipulate în prezentul Regulament.

**Alocarea fondurilor nerambursabile și controlul modului de utilizare a sprijinului financiar** acordat unităților de cult aparținând cultelor religioase recunoscute din România se supun condițiilor aprobate prin prezentul Regulament.

**Anexa 6.1. Formular de solicitare de sprijin financiar pentru unitățile de cult aparținând cultelor religioase recunoscute în România**

1. Unitatea de cult solicitantă:
2. Cultul/Eparhia:
3. Adresa completă a unităţii de cult solicitante: .................................................................................,

localitatea.........................str. ................................................... nr. .........., judeţul............................, codul poştal .............., tel ..............................., fax .................., e-mail ................................................,

Adeverinţa de funcţionare nr. ......................................... din data de ......................., eliberată de........................................................................

1. Număr de enoriaşi:
2. Structura de conducere a unităţii de cult:

Numele.............................. Prenumele..........................., profesia............................, funcţia................., locul de muncă......................................

 Codul fiscal nr........................ din data de ......................... emis de ......................................

1. Numărul contului bancar ................................. deschis la banca ..................................................... sucursala/filiala/agenţia........................................,
2. Numele persoanelor cu drept de semnătură:
3. Experienţa anterioară:

DA:

NU

9. Date tehnice privind proiectul:

#### Titlul proiectului:

10. Oportunitatea proiectului în raport cu priorităţile comunităţii:

11. Beneficiari:

13. Durata în timp:

14. Descrierea proiectului:

15. Date privind coordonatorul programului/proiectului:

Nume Prenume:

Profesia:

Ocupația actuală:

16. Precizaţi dacă dispuneţi şi de alte surse de finanţare pentru proiectul prezentat.:

DA (dacă da, menţionaţi numele organizaţiei şi valoarea sprijinului financiar):

NU.

 **Semnatura şi ştampila solicitantului Data**

............................................................... ...............................

 **Reprezentantul legal**

 ...............................................

**ANEXA 7: Formular de solicitare a finanțării (general)**

**A) Aplicantul**

**1. Solicitant:**

Numele complet:

Denumirea abreviată:

 Adresa:

 Telefon/Fax:

E-mail:

**2. Date bancare:**

Denumirea băncii:

Numărul de cont:

Titular:

Cod fiscal:

**3. Datele persoanei care are dreptul de a reprezenta solicitantul:**

Numele complet:

Telefon/Fax:

E-mail:

**4. Datele responsabilului de proiect** (dacă este diferit de persoana de la punctul 3):

Numele complet:

Telefon/Fax:

E-mail:

1. **Descrierea activităţii, a resurselor şi a obiectivelor solicitantului**.

**Suma solicitata:\_\_\_\_\_\_\_\_\_\_\_\_\_\_\_\_\_\_\_\_\_\_\_**

Descrierea experienţei în scrierea şi managementul proiectelor:

**B. Proiectul**

6. Titlul proiectului:

7. Locul desfăşurării proiectului:

8. Durata proiectului: de la ........... până la ............

9. Scopul şi obiectivele proiectului, grupuri ţintă, beneficiari;

10. Justificarea proiectului;

11. Descrierea activităţilor;

12. Calendarul activităţilor;

13. Rezultatele: rezultate prognozate şi impactul proiectului, mijloace de monitorizare şi evaluare a rezultatelor;

14. Echipa Proiectului;

15. Partenerul (-ii) proiectului (dacă este cazul):

Data:

Semnătura reprezentantului legal:

Semnătura coordonatorului de proiect:

Ştampila instituţiei / organizaţiei:

**Anexa 8: Declarație pe proprie răspundere**

Subsemnatul ................................................................., domiciliat în localitatea ..................., str. ..............................nr. ..... , bl .... , ap ...., sectorul/judeţul .............., codul poştal ........... , posesor al actului de identitate .......... seria...... nr. .............,codul numeric personal ..................................., în calitate de reprezentant al asociaţiei/fundaţiei/organizaţiei ........…..............................................................

declar pe propria răspundere că nu mă aflu/persoana juridica pe care o reprezint nu se afla, în nici una dintre următoarele situaţii:

a) în incapacitate de plată;

b) cu conturile blocate conform unei hotărâri judecătoreşti definitive;

c) nu am încălcat cu bună ştiinţă prevederile unui alt contract finanţat din fonduri publice;

d) nu sunt vinovat de declaraţii false cu privire la situaţia economică;

e) nu am/are restanţe către bugetul de stat, bugetul local sau fondurile speciale;

f) nu sunt condamnat pentru: abuz de încredere, gestiune frauduloasă, înşelăciune, delapidare, dare sau luare de mită, mărturie mincinoasă, fals, uz de fals, deturnare de fonduri.

Cunoscând pedeapsa prevăzută de art. 292 din Codul penal pentru infracţiunea de fals în declaraţii, am verificat datele din prezenta declaraţie, care este completă şi corectă.

Semnătura: ..........................

Data: ..................

**Anexa 9: Declarația de imparțialitate**

Reprezintă conflict de interese orice situaţie care îl împiedică pe beneficiar în orice moment să acţioneze în conformitate cu obiectivele autorităţii finanţatoare, precum şi situaţia în care executarea obiectiva şi imparţială a funcţiilor oricărei persoane implicate în implementarea proiectului poate fi compromisă din motive familiale, politice, economice sau orice alte interese comune cu o alta persoană.

Subsemnatul,.............................................................., ca persoană cu drept de reprezentare a organizaţiei solicitante în ceea ce priveşte implementarea proiectului, mă oblig să iau toate măsurile preventive necesare pentru a evita orice conflict de interese, aşa cum este acesta definit mai sus, şi, de asemenea, mă oblig să informez autoritatea finanţatoare despre orice situaţie ce generează sau ar putea genera un asemenea conflict.

Numele şi prenumele:

Funcţia:

Semnătura şi ştampila:

**ANEXA 10 :** **RAPORT DE JUSTIFICARE**

**PENTRU SUMELE PRIMITE CA SPRIJIN FINANCIAR**

**I. DATE GENERALE**

**1.      Datele de identificare ale unităţii :**

|  |  |
| --- | --- |
| **Unitatea**  |  |
| Hramul(*doar pentru unitatile de cult)* |  |
| Denumirea unităţii  |  |
| Poziţia şi pagina din statul de funcţii şi personal |  |
| Localitatea | oraşul sau comuna |  |
| satul sau sectorul |  |
| Adresa unităţii  |  |
| Judeţul |  |
| Cod Fiscal |  |

**2.     Datele de identificare ale reprezentantului:**

|  |  |
| --- | --- |
| Numele reprezentantului: |  |
| Date personale (CNP): |  |
| Telefon: |  |

|  |
| --- |
|  |

**II.        JUSTIFICAREA SUMELOR PRIMITE**

1.         Suma primită în anul în curs

|  |  |  |
| --- | --- | --- |
| 1 | Suma primită |  |
| 2 | Valoarea devizului din dosarul de cerere |  |
| 3 | Scopul pentru care a fost solicitată suma |  |

2. Scurtă descriere a lucrărilor efectuate (maxim 20 de rânduri)

|  |
| --- |
| Detaliere concretă a lucrărilor efectuate pe banii primiţi de la SSC (inclusiv achiziţionarea de materiale de construcţii): |

3.      Finanţări primite de la SSC în perioada \_\_\_\_\_\_\_\_\_\_\_\_\_\_\_\_ pentru unitate.

|  |  |  |
| --- | --- | --- |
| Nr.crt. | Anul | Suma (lei) |
| 1. |  |  |
| 2. |  |  |
| 3. |  |  |
| 4. |  |  |
| ... |  |  |
|  |  |  |

4. Finanţări primite pentru unitate de la alte autorităţi publice, altele decât SSC (inclusiv fonduri europene),  în perioada \_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Nr.crt. | Anul | Instituţia | Suma (lei) |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| ... |  |  |  |

Declar pe propria răspundere că facturile şi chitanţele prezentate spre justificare în dosarul prezentat nu au fost folosite la alte instituţii ale statului pentru justificarea unor sume primite.

Cunoscând pedeapsa prevăzută de art. 292 din Codul penal pentru infracţiunea de fals în declaraţii, am verificat datele din prezenta declaraţie, care este completă şi corectă.

|  |  |  |
| --- | --- | --- |
| DATA |  | SEMNĂTURĂL.Ş. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. *cu precizări specifice, conform legislației în vigoare, stipulate în Anexa 6* [↑](#footnote-ref-1)
2. *doar pentru activitățile cuprinse în Anexa 4 – Activități sportive* [↑](#footnote-ref-2)
3. *Nu poate fi luat în considerare spre finanțare un proiect care nu a întrunit un minimum de 60 de puncte.* [↑](#footnote-ref-3)